Diari Oficial de la Generalitat Valenciana


Sumari del DOGV 9464, del 07-11-2022 (2022/9805)

RESOLUCIÓ de 21 d'octubre del 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9464

Data del DOGV
:   07-11-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/9805


Data del document
:   21-10-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 21 d'octubre del 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2022/9805]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents:  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 73 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
També hi és aplicable la normativa específica universitària recollida en la Llei orgànica d'universitats, la Llei de la ciència i els Estatuts de la Universitat de València, així com en les bases d'aquesta convocatòria.  
  
1.3. Els processos selectius que es realitzen en cada convocatòria són mitjançant un concurs que consisteix en la valoració dels mèrits i, si és el cas, la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals dels aspirants  
Per a ser admesos, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas d'aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través de l'adreça de correu electrònic: engvxb@mm.cj. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: yoyxzjw@dq.ym.  
3.2. El termini de presentació de les sol·licituds és de 10 dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
També s'hi ha d'inserir la resta de documents PDF que acrediten qualsevol altre requisit que s'exigisca en la convocatòria.  
4.2. En la pestanya cinquena s'ha d'inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el currículum en un document PDF, o un ZIP. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir als aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
5.3. Finalitzat el procés selectiu, la baremació de les persones aspirants i la proposta de contractació i de formació de la bossa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la bossa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en lloc que s'indica en l'annex corresponent a la convocatòria que se sol·licita.  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins del projecte.  
7.3.3 Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de Recursos Humans (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, pot revisar les resolucions del tribunal d'acord amb l'esmentada norma.  
  
València, 21 d'octubre del 2022. La rectora, p. d. (DOGV 30.05.2022), el gerent: Juan Vicente Climent Espí.  
  
  
ANNEX I  
  
Projecte: «Monitoring cetacean biodiversity using environmental dna (CETABIOENA). CPI-22-579», Programa per al suport a persones investigadores amb talent, Pla GenT. (Subvencions a l'excel·lència científica de juniors investigadors) (CISEJI/2022/5), convocades per Resolució de 24 de novembre de 2021, de la Conselleria d'Innovació, Universitats, Ciència i Societat Digital.  
  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
1.2. Jornada de treball: 25 hores setmanals.  
1.3. Dotació de l'ajuda: Segons l'establert a l'annex III, punt primer, apartat 6.A) de la Resolució de 24 de novembre de 2021, de la Conselleria d'Innovació, Universitats, Ciència i Societat Digital, per la qual es convoquen, per a l'exercici 2022, subvencions del Programa per al suport a persones investigadores amb talent - Pla Gent (DOGV 9227 / 01.12.2021).  
1.4. Funcions i tasques que s'han de desenvolupar:  
- Recol·lecció de mostres d'aigua per a l'anàlisi d'ADN ambiental.  
- Posada a punt del mètode d'extracció de DNA a partir d'aigua filtrada.  
- Monitorització visual de cetacis des d'embarcacions.  
- Preparació d'informes i documentació científica.  
- Assistència a reunions per a la coordinació del projecte.  
- Participació a la xarxa d'avaraments de cetacis i tortugues marines de la Comunitat Valenciana.  
- Assistència a necròpsies de cetacis i tortugues marines.  
1.5. Objecte i Període: col·laborar en l'estudi de cetacis a través d'ADN ambiental al Corredor de Migració de Cetacis del Mediterrani.  
  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1. Titulació: llicenciatura o grau en Biologia, o titulació equivalent.  
1.6.2. Màster Universitari en Biologia de la Conservació, o titulació equivalent.  
1.6.3 Anglés: Certificat nivell C1, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Titulació oficial d'observador/a de mamífers marins.  
- Experiència en l'ús de tècniques moleculars aplicades al medi ambient.  
- Publicacions i comunicacions científiques relacionades amb la biologia i la conservació de cetacis.  
- Participació en censos de cetacis.  
- Experiència acreditada en atenció a varaments i realització de necròpsies de cetacis i tortugues marines.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Juan Salvador Monros González, professor del Departament de Microbiologia i Ecologia.  
Vocal 1: Natalia Fraija Fernández, investigadora de l'Institut Cavanilles de Biodiversitat i Biologia Evolutiva.  
Vocal 2: Rosario Gil García, professora del Departament de Genètica.  
Vocal 3: Francisco Esteban Montero Royo, professor del Departament de Zoologia.  
Secretari: Juan Antonio Raga Esteve, professor del Departament de Zoologia.  
  
4. Comissió avaluadora suplent  
Presidenta: Raquel Pilar Ortells Bañeres, professora del Departament de Microbiologia i Ecologia.  
Vocal 1: Francisco Javier Aznar Avendaño, professor del Departament de Zoologia.  
Vocal 2: Jesús Muñoz Bertomeu, professor del Departament de Biologia Vegetal.  
Vocal 3: Ana Pérez del Olmo, professora del Departament de de Zoologia.  
Secretari: David March Morla, investigador de l'Institut Cavanilles de Biodiversitat i Biologia Evolutiva.  
  
Per a les comunicacions i qualsevol problema que puga sorgir, la comissió avaluadora té la seu en l'Institut Cavanilles de Biodiversitat i Biologia Evolutiva (ICBiBE), de la Universitat de València.  
  
  
ANNEX II  
  
Projecte: «Monitorización avanzada de procesos industriales mediante inteligencia artificial, MAPI-IA. CPI-22-596», cofinançat per la Unió Europea mitjançant el Programa Operatiu del Fons Europeu de Desenvolupament Regional (FEDER) de la Comunitat Valenciana 2014-2020 i per l'Agència Valenciana de la Innovació ?AVI?.  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A, subgrup: A1  
1.2. Jornada de treball: 35 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.541,34 euros (12 pagues).  
1.4. Funcions i tasques que s'han de desenvolupar:  
- Netejar els datasets proporcionats per l'empresa tant de visió com de NLP.  
- Desenvolupar i implementar models de detecció d'anomalies en aquests conjunts.  
- Validar aquests models en planta (factoria de FORD).  
1.5. Objecte i Període: desenvolupar models analítics en imatge i NLP per a temes de manteniment predictiu.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Enginyeria Industrial, o en Enginyeria Electrònica, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol.  
  
2. Barem  
2.1. Mèrits preferents:  
2.1.1 Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2 Beca de col·laboració del Ministeri d'Educació: 0,05 punts.  
2.1.3 Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4 Publicacions científiques relacionades amb l'objecte del contracte (fins un màxim de 1,70 punts):  
9.3.3.7 Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
  
1.5.1.6 Per cada publicació en revistes científiques no relacionades en les llistes esmentades en el punt anterior: 0,25 punts.  
8.9.3.0 Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Coneixements d'Azure.  
- Coneixements d'aprenentatge reforçat profund.  
- Coneixements en Processament Llenguatge Natural.  
- Experiència laboral en empresa industrial.  
- Experiència en l'aplicació de tècniques de NLP en problemes d'anomalies.  
- Coneixements d'autòmats programables.  
La Comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: Emilio Soria Olivas, professor del Departament d'Enginyeria Electrònica.  
Vocal 1: Vicente González Millán, professor del Departament d'Enginyeria Electrònica.  
Vocal 2: Abilio Cándido Reig Escrivá, professor del Departament d'Enginyeria Electrònica.  
Vocal 3: Asunción Edith Navarro Antón, professora del Departament d'Enginyeria Electrònica.  
Secretària: Silvia Casans Berga, professora del Departament d'Enginyeria Electrònica.  
  
4. Comissió avaluadora suplent  
President: Marcelino Martínez Sober, professor del Departament d'Enginyeria Electrònica.  
Vocal 1: María Roser Benavent García, professora del Departament d'Informàtica.  
Vocal 2: Jaume Segura García, professor del Departament d'Informàtica.  
Vocal 3: Inmaculada Coma Tatay, professora del Departament d'Informàtica.  
Secretàri: Jesús Soret Medel, professor del Departament d'Enginyeria Electrònica.  
  
Per a les comunicacions i qualsevol problema que puga sorgir, la comissió avaluadora té la seu al Departament d'Enginyeria Electrònica, de l'Escola Tècnica Superior d'Enginyeria (ETSE), de la Universitat de València.  
  
  
ANNEX III  
  
Projecte: «Cambio climático y cambio global: análisis multidisciplinar de los vectores en el riesgo de introducción y transmisión de enfermedades infecciosas. CPI-22-598». Programa Prometeu per a grups d'investigació d'Excel·lència de la Conselleria d'Innovació, Universitats, Ciència i Societat Digital. (GVPROMETEO2021-004), ajudes convocades per Resolució de 20 de novembre de 2020.  
  
Oferta pública d'un lloc de treball d'investigador/a en formació.  
  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a en formació.  
Grup: A, subgrup: A1  
1.2. Jornada de treball: 35 hores setmanals.  
1.3. Dotació de l'ajuda. Segons el que estableix l'apartat Primer 6.a) de l'annex XI de la Resolució de 20 de novembre de 2020, de la Conselleria d'Innovació, Universitats, Ciència i Societat Digital, per la qual es convoquen per a l'exercici 2021, subvencions de el Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 8959/24.11.2020).  
  
1.4. Funcions i tasques que s'han de desenvolupar:  
- Estudis morfotip/genotip dels ous de Schistosoma spp. procedents de pacients migrants (o viatgers) diagnosticats amb Schistosomasi urinària. Caracterització molecular de soques del paràsit i identificació d'híbrids.  
- Haplotipatge molecular multigènic per a l'identificació de les soques que entren a Espanya de Schistosoma, així com la detecció d'espècies de procedència humana o animal i avaluar-ne el potencial risc de transmissió a Espanya.  
- Caracterització molecular de vectors de Schistosomiasi i Fascioliasi. Identificació d'haplotips mitjançant seqüenciació de marcadors ribosomals i mitocondrials; anàlisi filogenètic i descripció d'espècies i haplotips.  
1.5. Objecte i Període: analitzar el risc d'introducció i expansió de malalties de transmissió vectorial per efectes del canvi climàtic i canvi global.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: Grau en Biologia amb Menció en Biologia Sanitària, o titulació equivalent.  
1.6.2. Màster Universitari en Malalties Parasitàries Tropicals, o titulació equivalent..  
1.6.3. Estar admès en un programa de doctorat en la Universitat de València en el moment de la contractació.  
  
2. Barem  
2.1. Mèrits preferents:  
2.1.1 Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2 Beca de col·laboració del Ministeri d'Educació: 0,05 punts.  
2.1.3 Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4 Publicacions científiques relacionades amb l'objecte del contracte (fins un màxim de 1,70 punts):  
1.9.0.0 Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
  
7.2.0.7 Per cada publicació en revistes científiques no relacionades en les llistes esmentades en el punt anterior: 0,25 punts.  
0.0.5.5 Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Experiència avançada en genotipatge molecular mitjançant marcadors ribosomals i mitocondrials aplicats a malalties parasitàries de transmissió vectorial.  
- Formació avançada en tècniques de biologia molecular (PCR convencional, PCR Multiplex, qPCR, Clonació, Seqüenciació) i anàlisi de seqüències i filogènies.  
- Coneixements avançats en morfometria geomètrica aplicada a l'estudi fenotípic de pacients diagnosticats amb Schistosomiasi urinària.  
  
- Coneixements avançats en recollida i manipulació de mostres d'eDNA.  
- Nivell avançat d'italià.  
La Comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: Octavio Diez Sales, professor del Departament de Farmàcia i Tecnologia Farmacèutica i Parasitologia.  
Vocal 1: M Dolores Bargues Castelló, professora del Departament de Farmàcia i Tecnologia Farmacèutica i Parasitologia.  
Vocal 2: Houda Berrada Ramdani, professora del Departament de Medicina Preventiva i Salut Pública, Ciències de l'Alimentació, Toxicologia i Medicina Legal.  
Vocal 3: José Esteban Peris Ribera, professor del Departament de Farmàcia i Tecnologia Farmacèutica i Parasitologia  
Secretari: Rafael Toledo Navarro, professor del Departament de Farmàcia i Tecnologia Farmacèutica i Parasitologia.  
  
  
  
4. Comissió avaluadora suplent  
Presidenta: Maria Adela Valero Aleixandre, professora del Departament de Farmàcia i Tecnologia Farmacèutica i Parasitologia.  
Vocal 1: Patricio Artigas Bascur, investigador del Instituto de Salud Carlos III.  
Vocal 2: Ana Polache Vengut, professora del Departament de Farmàcia i Tecnologia Farmacèutica i Parasitologia.  
Vocal 3: Virginia Merino Sanjuan, professora del Departament de Farmàcia i Tecnologia Farmacèutica i Parasitologia.  
Secretari: Diego Miguel Cortes Martinez, professor del Departament de Farmacologia.  
  
Per a les comunicacions i qualsevol problema que puga sorgir, la comissió avaluadora té la seu en el Departament de Farmàcia i Tecnologia Farmacèutica i Parasitologia, Facultat de Farmàcia de la Universitat de València.  
  
  
ANNEX IV  
  
Projecte: « Adaptación a la variación ambiental predecible e impredecible en rotíferos: integración de estrategias y escalas temporales. CPI-22-602», finançat per l'Agència Estatal d'Investigació -AEI- i pel Ministeri de Ciència i Innovació.  
  
Oferta pública d'un lloc de treball de tècnic/a de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a de suport a la investigació.  
Grup: C.  
Subgrup: C1.  
Complement de destinació: 16.  
Complement específic: E011.  
1.2. Jornada de treball: 30 hores setmanals.  
1.3. Funcions i tasques que s'han de desenvolupar:  
- Mostratge, aïllament i identificació de microinvertebrats aquàtics i les formes latents.  
- Preparació de material de laboratori i mitjans de cultiu.  
- Neteja i esterilització de material de laboratori.  
- Manteniment de cultius de microalgues i microinvertebrats.  
- Microscopia.  
- Anàlisis biològics.  
- Assistència en experiments de laboratori.  
- Assistència en anàlisis moleculars.  
- Maneig de bases de dades.  
1.4. Objecte i Període: suport tècnic a les activitats del laboratori d'Ecologia Evolutiva de l'Institut Cavanilles de Biodiversitat i Biologia Evolutiva.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: Cicle formatiu de grau mitjà, o titulació equivalent.  
  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Llicenciatura o grau universitari en àrea de ciències.  
- Cicle formatiu de grau superior de laboratori d'anàlisi i control de qualitat o cicle formatiu de grau superior en laboratori clínic i biomèdic, o titulacions equivalents.  
- Coneixements en biologia de microinvertebrats planctònics i de les tècniques per aïllar-los, manipular-los, conrear-los i mantenir-los al laboratori.  
- Experiència en tècniques de laboratori d'anàlisis biològic, ecologia aquàtica, microbiologia i biologia molecular.  
- Coneixements d'anglès (amb titulació oficial).  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Juan Salvador Monros González, professor del Departament de Microbiologia i Ecologia.  
Vocal 1: Eduardo Moises Garcia Roger, professor del Departament de Microbiologia i Ecologia.  
Vocal 2: Jesus Muñoz Bertomeu, professor del Departament de Biologia Vegetal.  
Vocal 3: Raquel Pilar Ortells Bañeres, professora del Departament de Microbiologia i Ecologia.  
Secretària: Maria Antonia Rodrigo Alacreu, professora del Departament de Microbiologia i Ecologia.  
  
4. Comissió avaluadora suplent  
Presidenta: María José Carmona Navarro, professora del Departament de Microbiologia i Ecologia.  
Vocal 1: Carmen Rojo García-Morato, professora del Departament de Microbiologia i Ecologia.  
Vocal 2: Rodolfo Gozalo Gutiérrez, professor del Departament de Botànica i Geologia.  
Vocal 3: Manuel Serra Galindo, professor del Departament de Microbiologia i Ecologia.  
Secretari: Javier Armengol Díaz, professor del Departament de Microbiologia i Ecologia.  
  
Per a les comunicacions i qualsevol problema que puga sorgir, la comissió avaluadora té la seu a l'Institut Cavanilles de Biodiversitat i Biologia Evolutiva (ICBiBE), de la Universitat de València.  
  
  
ANNEX V  
  
Projecte: «MRR/Emotic Space: Transferencia de una plataforma tecnológica inteligente para potenciar competencias socioemocionales y mejorar bienestar en adolescentes mediante e-gaming. CPI-22-610» cofinançat per la Agencia Estatal de Investigación -AEI-, per el Ministeri de Ciència e Innovació i per la «Unió Europea - NextGenerationEU»-Plan de Recuperació, Transformació i Resiliència.  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A, subgrup: A1  
1.2. Jornada de treball: 20 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps parcial, és de 880,77 euros (12 pagues).  
1.4. Funcions i tasques que s'han de desenvolupar:  
- Selecció de participants per a l'estudi pilot.  
- Validació de la plataforma tecnològica.  
- Avaluació psicològica de l'estudi pilot.  
- Seguiment de l'avaluació.  
- Difusió dels primers resultats.  
1.5. Objecte i Període: avaluació psicològica en infancia i adolescencia.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: Llicenciatura o Grau en Psicologia, o titulació equivalent.  
1.6.2 Màster en Psicologia General Sanitaria, o titulació equivalent.  
1.6.3 Anglés: Certificat nivell C1, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol.  
  
2. Barem  
2.1. Mèrits preferents:  
2.1.1 Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2 Beca de col·laboració del Ministeri d'Educació: 0,05 punts.  
2.1.3 Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4 Publicacions científiques relacionades amb l'objecte del contracte (fins un màxim de 1,70 punts):  
2.5.8.6 Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
  
7.1.7.9 Per cada publicació en revistes científiques no relacionades en les llistes esmentades en el punt anterior: 0,25 punts.  
8.7.3.3 Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Experiència en investigació.  
- Experiència en atenció psicològica.  
La Comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
Presidenta: Selene Valero Moreno, professora del Departament de Personalitat, Avaluació i Tractaments Psicològics.  
Vocal 1: Inmaculada Montoya Castilla, professora del Departament de Personalitat, Avaluació i Tractaments Psicològics.  
Vocal 2: Paula Samper García, professora del Departament de Psicologia Bàsica.  
Vocal 3: José Miñarro López, professor del Departament de Psicobiologia.  
Secretari: Ladislao Salmeron Gonzalez, professor del Departament de Psicologia Evolutiva i de l'Educació.  
  
4. Comissió avaluadora suplent  
Presidenta: Konstanze Schoeps, professora del Departament de Personalitat, Avaluació i Tractaments Psicològics.  
Vocal 1: Antonia Pérez Marin, professora del Departament de Personalitat, Avaluació i Tractaments Psicològics.  
Vocal 2: Pedro Rafael Gil Monte, professor del Departament de Psicologia Social.  
Vocal 3: Ferran Suay Lerma, professora del Departament de Psicobiologia.  
Secretària: Beatriz Gil Julia, professora del Departament Personalitat, Avaluació i Tractaments Psicològics.  
  
Per a les comunicacions i qualsevol problema que puga sorgir, la comissió avaluadora té la seu al Departament de Personalitat, Avaluació i Tractaments Psicològics, Facultat de Psicologia, de la Universitat de València.